CELEX: 22010D0024
Language: sl
Date: 2010-03-12 00:00:00
Title: Sklep Skupnega odbora EGP št. 24/2010 z dne 12. marca 2010 o spremembi Priloge II (Tehnični predpisi, standardi, preskušanje in certificiranje) k Sporazumu EGP

10.6.2010   
            
            
               SL
            
            
               Uradni list Evropske unije
            
            
               L 143/17
            
         SKLEP SKUPNEGA ODBORA EGP
   št. 24/2010
   z dne 12. marca 2010
   o spremembi Priloge II (Tehnični predpisi, standardi, preskušanje in certificiranje) k Sporazumu EGP
   SKUPNI ODBOR EGP JE –
   ob upoštevanju Sporazuma o Evropskem gospodarskem prostoru, kakor je bil spremenjen s Protokolom o prilagoditvi Sporazuma o Evropskem gospodarskem prostoru (v nadaljnjem besedilu: Sporazum), in zlasti člena 98 Sporazuma,
   ob upoštevanju naslednjega:
   
               (1)
            
            
               Priloga II k Sporazumu je bila spremenjena s Sklepom Skupnega odbora EGP št. 18/2010 z dne 1. marca 2010 (1).
            
         
               (2)
            
            
               Direktivo Komisije 2008/84/ES z dne 27. avgusta 2008 o posebnih merilih čistosti aditivov za živila razen barvil in sladil (kodificirana različica) (2) je treba vključiti v Sporazum.
            
         
               (3)
            
            
               Direktiva 2008/84/ES razveljavlja Direktivo Komisije 96/77/ES (3), ki je vključena v Sporazum in jo je zato treba v okviru Sporazuma razveljaviti.
            
         
               (4)
            
            
               Ta sklep se ne uporablja za Lihtenštajn –
            
         SPREJEL NASLEDNJI SKLEP:
   Člen 1
   Poglavje XII Priloge II k Sporazumu se spremeni:
   
               1.
            
            
               besedilo točke 54zf (Direktiva Komisije 96/77/ES) se črta;
            
         
               2.
            
            
               za točko 54zzzzf (Direktiva Komisije 98/28/ES) se vstavi naslednja točka:
               
                           „54zzzzg.
                        
                        
                           
                              32008 L 0084: Direktiva Komisije 2008/84/ES z dne 27. avgusta 2008 o posebnih merilih čistosti aditivov za živila razen barvil in sladil (kodificirana različica) (UL L 253, 20.9.2008, str. 1).“.
                        
                     
         Člen 2
   Besedilo Direktive 2008/84/ES v islandskem in norveškem jeziku, objavljeno v Dopolnilu EGP k Uradnemu listu Evropske unije, je verodostojno.
   Člen 3
   Ta sklep začne veljati 13. marca 2010 pod pogojem, da so bila Skupnemu odboru EGP predložena vsa uradna obvestila v skladu s členom 103(1) Sporazuma (4).
   Člen 4
   Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
   
      V Bruslju, 12. marca 2010
      
         
            Za Skupni odbor EGP
         
         
            Predsednik
         
         Alan SEATTER
      
   
   
      (1)  Glej stran 4 tega Uradnega lista.
   
      (2)  UL L 253, 20.9.2008, str. 1.
   
      (3)  UL L 339, 30.12.1996, str. 1.
   
      (4)  Navedena ni nobena ustavna zahteva.